14 yunyu 1899, deg tallit n Meiji, id ilul Kawabata Yasunari, war ccek, d yiwen umyaru ameqṛan n tasekla tajapunit. Ilul di Osaka aseggwas n 1899, yeggujel segmi ig yella d amecṭuḥ. Ilul d amarir, tadawsa-ines teqqim ur-teǧhid-ara akkw tamgeṛt-is. Yerna, yeɣra taɣuri ɛlayen , imir-nni yewwi anefḍis seg tesdawit n Tokyo (1924). Deg 1924, yessufeɣ tasɣunt Bungei Jidai akk d umddakwel-is Yokomitsu Riichi. Dges, yura yiwen ungal Izu no odoriko (taceṭṭaḥt n Izu). Deg 1935, yura Yukiguni (Tamurt n wedfel), adlis-is ig musan aṭas.